એ જ રીતે ‘કચ્છમિત્ર’માંથી છુટા થઈને અન્ય અખબારો દ્રારા કચ્છમાં પગભર થવા મથતા શિવભાઈને મદદરૂપ થવામાં ગણ્યા-ગાંઠ્યા મિત્રોએ સહાય કરી હતી, અને તે છતાં પણ તેઓ પારકા ઓટલે ભૂખ્યા સૂતા રહેવાના દાખલા પણ નોંધાયા છે! પણ એ સમયે પણ કોઈ લોકજુવાળરૂપે ‘કચ્છભારતી’ને પગભર કરી દેવાની મદદ કચ્છની આમજનતા દ્રારા મળી હોવાનું પણ નોંધાયું નથી. આવું કેમ થયું હશે? શું કચ્છની આમ જનતા પણ પોતાના એક વખતના ‘નાયક’ માટે, અન્ય વિસ્તારોની આમજનતા જેટલી જ પ્રતિબદ્ધ અને કટિબદ્ધ નહોતી?